สังคมออนไลน์ชื่นชม 5 ทหาร ช่วยหญิงขับรถตกคลอง บริเวณวัดมหาธาตุบางเขน 
เมื่อวานนี้ ( 5 พ.ย.) ถือว่าเป็นกระแสในโลกออนไลน์อย่างมากเมื่อมีผู้นำภาพของทหารกลุ่มหนึ่งที่กระโดดลงไปช่วยหญิงคนหนึ่งที่ประสบอุบัติเหตุบริเวณวัดพระศรีมหาธาตุวรมหาวิหารบางเขน จนสมาชิกในสังคมออนไลน์ต่างกล่าวแสดงความชื่นชมทหารจำนวนมาก กลุ่มนายทหาร 5 นาย ที่ได้กระโดดลงไปช่วยหญิงคนหนึ่งที่ขับรถตกลงไปในคลองบริเวณวัดพระศรีมหาธาตุวรมหาวิหาร เขตบางเขน ทำให้นายทหารในเครื่องแบบจำนวน 5 นาย ซึ่งเห็นเหตุการณ์ขณะที่มาร่วมงานศพเพื่อนร่วมรุ่นที่วัดพระศรีมหาธาตุวรมหาวิหารบางเขน รีบกระโดดลงคลองไปช่วยหญิงคนดังกล่าวออกมาจากรถยนต์ทั้งชุดเครื่องแบบ และ ช่วยขึ้นมาจากน้ำอย่างปลอดภัย โดยภาพที่มีการเผยแพร่ได้ระบุว่า มีนายทหาร 2 นายได้รับบาดเจ็บเพราะถูกกระจกบาดขณะลงไปช่วย สำหรับ 5 นายทหารที่ได้ให้ความช่วยเหลือ คือ จ.ส.อ.วิเชียร ประชาเขียว สังกัด ขส.ทบ.สอนที่โรงเรียนกองทัพบกอุปถัมภ์ ช่างกล ขส.ทบ. จ.ส.อ.วิฑูรย์ เอกจำนงสกุล ส.อ.ดนัย คำใส ปัจจุบันเป็น อบต. อยู่ที่จังหวัดเชียงราย ส.อ.วุฒิชัย เขียวสวาท สังกัด ขส.ทบ. สอนที่ โรงเรียนกองทัพบกอุปถัมภ์ ช่างกล ขส.ทบ. และ ส.อ.ปัญญา สามงามยา สังกัด พล.ปตอ.ขณะที่เมื่อภาพดังกล่าวได้เผยแพร่ออกไปทำให้มีหลากลายความเห็น โดยเฉพาะการชื่นชมในความกล้าของนายทหารกลุ่มนี้ ที่ตัดสินใจลงช่วยชีวิตโดยไม่ห่วงเครื่องแบบที่สวมใส่อยู่
 เมื่อวานนี้ ( 5 พ.ย.) ถือว่าเป็นกระแสในโลกออนไลน์อย่างมากเมื่อมีผู้นำภาพของทหารกลุ่มหนึ่งที่กระโดดลงไปช่วยหญิงคนหนึ่งที่ประสบอุบัติเหตุ บริเวณวัดพระศรีมหาธาตุวรมหาวิหารบางเขน จนสมาชิกในสังคมออนไลน์ต่างกล่าวแสดงความชื่นชมทหารจำนวนมาก
5 ทหาร,ชื่นชม,ตกคลอง,บางเขน,วัดมหาธาตุ,สังคมออนไลน์